Գյուղատնտեսությունը երկրի և տնտեսության համար ռազմավարական ոլորտ է և հանդիսանում է կառավարության առաջնահերթություններից: Սակայն կարևոր է արձանագրել, որ մեր տեսլականն է գիտելիքի վրա հիմնված, բարձր արդյունավետություն ունեցող, ավելացված արժեք ստեղծող, մրցունակ և նորարար գյուղատնտեսության ստեղծումն ու զարգացումը: Դրան հասնելու նպատակով շարունակելու ենք ուշադրություն դարձնել ինտենսիվ այգիների ու ոռոգման արդիական համակարգերի ներդրման խթանմանը, սուբսիդավորման ծրագրերի արդյունավետության բարձրացմանը՝ մասնավորապես կապիտալի սուբսիդավորման ծրագրերի իրականացմանը, սերմնաբուծության զարգացմանը, գյուղատնտեսական կենդանիների տոհմային և մթերատու հատկանիշների բարելավմանը, գյուղատնտեսական կոոպերացիայի խթանմանը, գինեգործական արտադրանքի մրցունակության և վարկանիշի բարձրացմանը, ապահովագրական համակարգի ներդրմանը: